गुरु ग्रंथ साहिब हटा बीबी का आसन लगवाया, बेअदबी पर संगत भड़की
धोबियानाबस्ती में गुरुग्रंथ साहिब की बेअदबी पर संगत भड़क उठी। मामला तख्त दमदमा साहिब के जत्थेदार के पास पहुंचा तो उन्होंने इसका सख्त नोटिस लेते हुए कड़ी कार्रवाई की बात कही है। मामला उस समय भड़का जब एक एनआरआई महिला ने गुरु ग्रंथ साहिब का प्रकाश दरबार साहिब से बाहर छोटे से पुराने कमरे में करके उसी थड़ा साहिब पर खुद आसन लगा लिया और लोगों को कसरत करवाने लगी।
जानकारी अनुसार गुरु नानक मिशन के बैनर तले आनंदमयी जीवन मुहिम चलाई जा रही है। संगत को गुरमति विचारों के साथ-साथ कसरत भी करवाई जाती है। इसकी अगुवाई बीबी बलजीत कौर खालसा कैनेडा वाले कर रहे हैं। सोमवार को गुरुद्वारा साहिब धोबियाना बस्ती में बीबी खालसा द्वारा रखे गए कार्यक्रम दौरान दरबार साहिब में जिस थड़ा साहिब पर गुरुग्रंथ साहिब का प्रकाश किया था, उसी थड़ा साहिब पर बीबी खालसा का आसन लगवा दिया गया। जबकि गुरुग्रंथ साहिब का प्रकाश दरबार साहिब के बाहर एक पुराने कमरे में करवा दिया गया। फिर बीबी खालसा ने गुरु ग्रंथ साहिब की जगह पर विराजमान होकर संगत को प्रवचन देने शुरू कर दिए और कसरत करवाई। बाद में मामला बिगड़ता देख गुरुद्वारा प्रबंधक कमेटी ने गुरुग्रंथ साहिब का प्रकाश वापस उसी स्थान पर कर दिया। सिख संगत ने मांग की कि इस मामले में जिम्मेवार व्यक्तियों के खिलाफ सख्त कार्रवाई की जाए।
थाना कैंट के एसएचओ अभिनव चौहान ने बताया कि उक्त मामले में उनके पास किसी तरह की शिकायत नहीं आई और अगर कोई शिकायत आती है तो वह तुरंत कार्रवाई करेंगे।
जांच कर सख्त कार्रवाई करेंगे : जत्थेदार | तख्तश्री दमदमा साहिब के जत्थेदार ज्ञानी गुरमुख सिंह ने कहा कि वह इसकी सख्ती से जांच करेंगे कि किसने गुरुग्रंथ साहिब की जगह पर आसन लगाने की जुर्रत की है। वह गुरुद्वारा साहिब में विशेष वफद भेजेंगे, जो मामले की गंभीरता से जांच करेगा और जो भी आरोपी होगा, उसके खिलाफ सख्त कार्रवाई की जाएगी।
कमेटी प्रबंधकों ने मान ली अपनी गलती
गुरुद्वाराकमेटी के अध्यक्ष हरबंस सिंह और ग्रंथी सिंह सुखविंदर सिंह ने कहा कि उनसे बहुत बड़ी भूल हो गई है, जिसके लिए वह शर्मिंदा हैं और इस भूल को बख्शाने के लिए वह योग्य कदम उठाएंगे और शीघ्र ही मीटिंग करेंगे कि कैसे भूल बख्शाई जाए।
गुरुद्वारा कमेटी ने लगवाया आसन : कमलजीत
इससंबंधी बीबी खालसा से संपर्क करना चाहा तो उनसे बात तो नहीं हो सकी, लेकिन उनके बुलारे कमलजीत सिंह ने बताया कि उन्होंने गुरुद्वारा कमेटी के प्रबंधकों को पहले ही इस बारे में बता दिया था कि ऐसा करना गलता होगा, लेकिन उन्होंने खुद ही बीबी खालसा का आसन थड़ा साहिब पर लगा दिया।
गुरु ग्रंथ साहिब की जगह पर लगा आसन। (दाएं ) गुरु नानक मिशन के बैनर तले आनंदमयी जीवन मुहिम का पोस्टर।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva